Mylia

Mylia – keletas ilgio matavimo vienetų. Anglosaksų šalyse tebenaudojama britų mylia (; 1760 jardų, 1609,344 m) ir greičio vienetas mylios per valandą. Tarptautinė jūrmylė yra lygi 1852 m. Taip pat įvairiose šalyse naudotos ar dar tebenaudojamos kitokio ilgio mylios (nuo 1 iki 10 km).

Istorija 
Pirmą kartą vienetas mylia buvo panaudotas romėnų. Taip jie vadino ilgį, kurį sudaro 1000 (dvigubų) žingsnių (lot. – mille passuum), t. y. nuo 1470 iki 1490 metrų. Dvigubą žingsnį sudarė 5 pėdos (pes).

Mylių rūšys 
 Olandų mylia – maždaug 5,8 kilometrai.
 Olandų mylia (Nyderlandų mylia) – lygiai 1 kilometras; buvo naudojama Nyderlanduose 1820–1870 m.
 Airių mylia – 2 240 jardų – 2048,256 metrų.
 Italų mylia – apytiksliai 1,5 kilometro.
 Metrinė mylia – 1,5 kilometro; naudojama sporto varžybose nusakyti tokio ilgio distanciją.
 Lenkų mylia – beveik tokia pati, kaip ir olandų.
 Škotų mylia – 1976,5 jardo – 1807,3116 metro.
 Ilgoji mylia – apie 11 kilometrų; naudota norvegų, švedų ir vengrų.

Ilgio matavimo vienetai